དཀར་མཛེས་ནང་བླ་སྤྲུལ་མཚན་ལྡན་གྱིས་ཆོས་གསུང་པར་དགོངས་པ་གནང་གི་ཡོད་ཀྱང་བླ་སྤྲུལ་རྫུན་མ་ཚོར་གཟབ་གཟབ་དགོས་སྐོར་ཁོང་གིས།སྤྱིར་ལུང་པ་འདིའི་ནང་གི་འགྲོ་ལུགས་ལྟར་ན།དཀར་མཛེས་ལུང་པ་འདིར་ཉག་རོང་དང་དཔལ་ཡུལ་སོགས་བརྩིས་པའི་ས་གཞན་པ་མང་པོ་ནས་མི་མང་པོ་སླེབ་ཀྱི་ཡོད་པ་རེད།དེ་བཞིན་ཡུལ་ལུང་གཞན་པའི་བླ་མ་མཁན་པོ་ཚོའང་གནས་འདིར་ཆོས་གསུང་ནས་འདུག་རྒྱུའི་ལུགས་སྲོལ་སྔོན་མ་ནས་བྱུང་ཡོད་པ་མ་ཟད།དཀར་མཛེས་དགོན་པར་སྙན་སེང་ཕུལ་ནས་དགོངས་པ་ཞུ་དགོས་ཀྱི་ཡོད་པ་རེད་ལ།དགོངས་པ་སྤྲོད་ཀྱི་ཡོད་པ་རེད།ལུགས་སྲོལ་དེ་སྔོན་མ་ནས་ཡོད་པ་རེད།རྒྱུ་མཚན་ལུང་པ་འདིའི་ནང་དུ་བསྡད་ནས་འཚོ་བ་སྐྱེལ་དགོས་ཀྱི་ཡོད་པ་རེད།ལུང་པ་འདིའི་ནང་དུའང་བསྟན་པའི་ཁུར་བཞེས་མཁན་གྱི་བླ་མ་དགེ་བའི་བཤེས་གཉེན་ཚད་ལྡན་མང་པོ་ཡོད་པ་རེད།དཀར་མཛེས་ལུང་པའི་བླ་མ་དགེ་བའི་བཤེས་གཉེས་རྣམས་བསྟན་པའི་ཁུར་བཞེས་མཁན་གྱིས་གྲས་ཡིན་པས།རྗེས་ཕྱོགས་གནས་ཚུལ་འདི་འདྲ་བཟོ་མཁན་བྱུང་ན།ང་ཚོས་སྐུལ་མ་གཏང་ནས་མཁའ་འགྲོ་མ་ཡིན་མིན་དང་སྐྱེ་བ་སྔ་ཕྱི་ཤེས་མཁན་ཡིན་མིན།གྲུབ་ཐོབ་ཡིན་མིན་སོགས་ལ་བརྒྱ་ཆ་བརྒྱ་ཐམ་པ་བརྟག་དཔྱད་གཏང་བ་དང་།དྲི་བ་དྲིས་ལན་བྱ་རྒྱུ་ཡིན་ལ།ང་རང་གི་ངོས་ནས་ཀྱང་བླ་མ་དགེ་བའི་བཤེས་གཉེས་རོགས་པར་འཁྲིད་ནས་ཡོང་གི་ཡིན།གཡོ་སྒྱུ་རྫུན་མ་མེད་པའི་ལས་ཀ་ཏག་ཏག་ཅིག་བཟོ་རྒྱུ་ཡིན།དེའི་རྐྱེན་གྱིས་རྫུན་མ་བཟོ་མཁན་ཚོས་གཟབ་གཟབ་བྱེད་རོགས།ཞེས་གསུངས་འདུག